text: Se video: I denne bil var 18 asylansøgere
  19 september 2014 kl. 12.41
  Tysk politi stoppede i aftes en autocamper syd for grænsen med 18 palæstinensere ombord med kurs mod Danmark. Den megen uro og krig, der netop nu præger verdenen, skaber et stort pres på den dansk-tyske grænse.
  Alene i september ventes 3.000 flygtninge til Danmark, anslår myndighederne.
  Det mærkes på og langs motorvejen fra Tyskland og til Danmark, hvor menneskesmuglere - som i aftes - fragter flygtninge over grænsen i autocampere og minibusser.
  Eksempler på det seneste:
  25. juli brød en autocamper sammen på motorvejen ved Kolding, og ud myldrede 12 syriske flygtninge.
  Den 9. september stoppede politiet to minibusser ved Padborg, hvor de fandt 13 syriske flygtninge
  I søndags blev en autocamper stoppet i Kolding med 22 syriske flygtninge. 
  I aftes blev altså en autocamper med 14 voksne og 4 børn stoppet to kilometer fra den dansk/tyske grænse.
  Og i morges meldte otte flygtninge sig til politiet i Kolding og bad om asyl i Danmark.
  Se på videoen forholdene i den campingbus, som 18 asylansøgere havde (var. 38 sek.):
  
  
  